Høringssvar - Forslag til Lov om ændring af personskatteloven og andre skattelove (Indførelse af et sundhedsbidrag, ændringer som følge af den kommunale finansieringsform m.v.) og Forslag til Lov om ændring af forskellige skatte- og afgiftslove (Konsekvensændringer som følge af sundhedsbidraget og kommunalreformen)Erhvervs- og Selskabsstyrelsen har modtaget ovennævnte forslag i høring. Erhvervs- og Selskabsstyrelsens Center for Kvalitet i ErhvervsRegulering, CKR, har i denne forbindelse følgende bemærkninger.

Lov om ændring af personskatteloven og andre skattelove indeholder et forslag om indførelse af et sundhedsbidrag, der er et led i udmøntningen kommunalreformen, samt ændringer i skattelovgivningen som følge af aftalen om en kommunal finansieringsreform. Lov om ændring af forskellige skatte- og afgiftsloven indeholder konsekvensændringer som følge af indførelsen af sundhedsbidraget og den kommunale finansieringsreform.

Erhvervsøkonomiske konsekvenser

CKR vurderer ikke, at lovforslaget er erhvervsrelevant, og lovforslaget medfører således ingen økonomiske konsekvenser for erhvervslivet.

Administrative konsekvenser

Da lovforslaget ikke er erhvervsrelevant, medfører forslaget ingen administrative konsekvenser for erhvervslivet.

Erhvervs- og Selskabsstyrelsen kan på den baggrund foreslå følgende tekst til den del af lovforslagets bemærkninger, der omhandler forslagets økonomiske og administrative konsekvenser for erhvervslivet:

"Forslaget har været sendt til Erhvervs- og Selskabsstyrelsens Center for Kvalitet i ErhvervsRegulering med henblik på en vurdering af, om forslaget skal forelægges Økonomi- og Erhvervsministeriets virksomhedspanel. Styrelsen vurderer ikke, at forslaget indeholder administrative konsekvenser for erhvervslivet. Forslaget skal derfor ikke forelægges Økonomi- og Erhvervsministeriets virksomhedspanel."

Erhvervs- og Selskabsstyrelsen har ikke yderligere bemærkninger.

Med venlig hilsen

Andreas Rahlf Hauptmann

Fuldmægtig